[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 21.11.2007

COM(2007) 732 τελικό

ΤΡΙΤΗ ΕΚΘΕΣΗ ΠΡΟΟΔΟΥ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΣΤΟ ΣΥΜΒΟΥΛΙΟ

σχετικά με την εφαρμογή της απόφασης 96/411/EΚ του Συμβουλίου για τη βελτίωση των κοινοτικών γεωργικών στατιστικών

Εισαγωγη

Η παρούσα έκθεση καταρτίζεται σύμφωνα με το άρθρο 11 της απόφασης 96/411/EΚ του Συμβουλίου, της 25 Ιουνίου 1996, για τη βελτίωση των κοινοτικών γεωργικών στατιστικών[1]. Στόχος της απόφασης 96/411/EΚ, όπως ορίζεται στο άρθρο 1, ήταν να ενθαρρυνθούν τα κράτη μέλη να λάβουν, εντός των ορίων που επιβάλλουν οι διαθέσιμοι πόροι, τα κατάλληλα μέτρα για να προσαρμόσουν τα εθνικά τους συστήματα των γεωργικών στατιστικών.

Η Κοινότητα συμμετέχει στις δαπάνες που πραγματοποιεί κάθε κράτος μέλος για την προσαρμογή των εθνικών συστημάτων ή για τις προπαρασκευαστικές εργασίες που αφορούν νέες ή αυξανόμενες απαιτήσεις, οι οποίες προβλέπονται στο πλαίσιο του σχεδίου τεχνικής δράσης. Η χρηματοδοτική αυτή συμμετοχή είναι χρονικά περιορισμένη. Στόχος της είναι να διευκολύνει την πειραματική εφαρμογή ή την καθιέρωση μεθόδων και συστημάτων συλλογής που ανταποκρίνονται στις ανάγκες στατιστικής πληροφόρησης που ορίζονται στο σχέδιο τεχνικής δράσης.

Η παρούσα έκθεση αποτελεί συνέχεια της προηγούμενης έκθεσης (COM(2002) 79 τελικό της 13.2.2002) που κάλυπτε τα σχέδια δράσης για τα έτη 1996 έως 2001.

Εφαρμογη των σχεδίων τεχνικής δράσης TAPAS[2]

Έξι σχέδια τεχνικής δράσης καθορίστηκαν με τις αποφάσεις 2003/304/EΚ[3], 2004/366/EΚ[4], 2004/637/EΚ[5], 2005/197/EΚ[6], 2006/127/EΚ[7] και 2007/84/EΚ[8] της Επιτροπής. Οι διάφοροι τομείς εργασίας που καλύπτονται από τα σχέδια τεχνικής δράσης είναι οι ακόλουθοι: υλικά δεδομένα της ευρωπαϊκής γεωργίας· περιβαλλοντικές πτυχές των γεωργικών οικονομικών λογαριασμών· γεωργοπεριβαλλοντικοί δείκτες, συμπεριλαμβανομένης της χρήσης φυτοφαρμάκων· αγροτική ανάπτυξη· στατιστικά μητρώα των γεωργικών εκμεταλλεύσεων· έρευνες για τις μικρές μονάδες, δηλ. έρευνες για τις μικρές γεωργικές εκμεταλλεύσεις· στατιστικές για τη διάρθρωση των γεωργικών εκμεταλλεύσεων· και βιολογική γεωργία .

Ο αντίστοιχος κοινοτικός προϋπολογισμός παρουσιάζεται στα παραρτήματα 1 και 3, τα σχέδια δράσης ανά τομέα εργασίας και κράτος μέλος παρατίθενται στο παράρτημα 2 και οι μεμονωμένες δράσεις απαριθμούνται στο παράρτημα 4 της παρούσας έκθεσης.

Στοιχεία για τα υλικά δεδομένα της ευρωπαϊκής γεωργίας

Οι εν λόγω δράσεις αποτελούν συνέχεια του έργου που επιτελέστηκε τα προηγούμενα έτη (βλ. δεύτερη έκθεση προόδου, COM(2002) 79). Αναλήφθηκαν δράσεις για τη βελτίωση των στοιχείων όσον αφορά τις εκτάσεις, την παραγωγή και τις χρήσεις της φυτικής παραγωγής, ιδίως τα ισοζύγια· τα στοιχεία για τα ζωικά κεφάλαια, την παραγωγή και τις χρήσεις της ζωικής παραγωγής, ιδίως για τα ισοζύγια κρεάτων· την ανάπτυξη ισοζυγίων ζωοτροφών με τη βελτίωση των μεθόδων εκτίμησης και με τη βελτίωση της συνοχής μεταξύ ισοζυγίων εφοδιασμού και ισοζυγίου ζωοτροφών. Συνολικά, υλοποιήθηκαν 37 δράσεις σε 16 κράτη μέλη, με αποτέλεσμα τη σημαντική βελτίωση της πληρότητας των αντίστοιχων συνόλων δεδομένων, ιδίως όσον αφορά τα δέκα κράτη μέλη που προσχώρησαν στην Ευρωπαϊκή Ένωση το Μάιο του 2004.

Περιβαλλοντικές πτυχές των γεωργικών οικονομικών λογαριασμών

Υλοποιήθηκε μία δράση, σε συνέχεια των δράσεων που υλοποιήθηκαν στο πλαίσιο του προηγούμενου προγράμματος, ώστε να ελεγχθεί η σκοπιμότητα εισαγωγής, στο πλαίσιο της μεθοδολογίας των Οικονομικών Λογαριασμών της Γεωργίας (ΟΛΓ), ορισμένων εννοιών και ορισμών που καθιστούν δυνατή την επεξεργασία των περιβαλλοντικών στοιχείων ως υπηρεσιών στο πλαίσιο της συνολικής παραγωγής, των επιδοτήσεων ή των φόρων. Παρά το γεγονός ότι τα αποτελέσματα σημείωσαν ενδιαφέρον, δεν επέφεραν σημαντική διαφοροποίηση των μεθόδων ή των αποτελεσμάτων των τακτικών στατιστικών στον εν λόγω κλάδο.

Γεωργοπεριβαλλοντικοί δείκτες

Οι γεωργοπεριβαλλοντικοί δείκτες αποτέλεσαν το αντικείμενο δράσεων για τη βελτίωση των ήδη υφιστάμενων δεικτών, όπως οι πληροφορίες, σε περιφερειακό επίπεδο, της απόδοσης ορισμένων καλλιεργειών και τα στατιστικά στοιχεία των πωλήσεων ή της κατανάλωσης ανόργανων λιπασμάτων. Επίσης, κάλυψαν την κατάρτιση δεικτών τοπίου, όπως το μήκος των φυτικών φρακτών ή των κρασπέδων ή τις εκτάσεις που χρησιμοποιούνται σε επίπεδο περιφέρειας εκτός της ωφέλιμης αγροτικής έκτασης (βοσκότοποι, ορεινά λιβάδια κ.λπ.), την επίπτωση των διαρθρωτικών χαρακτηριστικών στη λειτουργία των εκμεταλλεύσεων, καθώς και στοιχεία σχετικά με τις καλλιεργητικές πρακτικές. Οι δράσεις σχετικά με τη χρήση των φυτοφαρμάκων επικεντρώθηκαν στη συνέχιση της συλλογής και της επεξεργασίας στοιχείων, καθώς και στη βελτίωση της ποιότητας και της ταχύτητας διαβίβασης με τη χρησιμοποίηση διάφορων μεθόδων και πηγών. Οι δράσεις σχετικά με τα ισοζύγια θρεπτικών ουσιών προβλέπονται στο πλαίσιο του ετησίου σχεδίου δράσης 2007.

Σε ό,τι αφορά τους γεωργοπεριβαλλοντικούς δείκτες, 26 δράσεις ολοκληρώθηκαν συνεχίζονται ή προγραμματίζονται, με τη συμμετοχή 10 κρατών μελών. Οι δράσεις αποδείχθηκαν χρήσιμες για την αύξηση της ευαισθητοποίησης και τη δρομολόγηση των εργασιών στην αντίστοιχη ομάδα εργασίας. Οι δράσεις αποτέλεσαν το έναυσμα για την πρόταση κανονισμού του Ευρωπαϊκού Κοινοβουλίου και του Συμβουλίου σχετικά με τις στατιστικές για τα φυτοπροστατευτικά προϊόντα[9] και για έρευνες σχετικά με τα λιπάσματα που ενδέχεται να διεξαχθούν στο μέλλον.

Αγροτική ανάπτυξη

Η αγροτική ανάπτυξη αποτελεί αναπτυσσόμενο κλάδο των γεωργικών στατιστικών, που συνεπάγεται αναλυτικότερη εδαφική κατανομή των πληροφοριών που συνήθως συλλέγονται σε εθνικό επίπεδο, και εδαφικές υποδιαιρέσεις που διαφέρουν από τις διοικητικές περιφέρειες που χρησιμοποιούνται κατά την κατάρτιση των περιφερειακών στατιστικών. Καλύφθηκε εκτεταμένο θεματολόγιο που περιλαμβάνει τα εξωγεωργικά εισοδήματα των γεωργικών εκμεταλλεύσεων και των οικογενειών (ιδίως από δραστηριότητες που συμπληρώνουν τη γεωργική δραστηριότητα και τις υπηρεσίες που προσφέρουν οι γεωργοί στο κοινωνικό σύνολο), τους όρους διαβίωσης στις αγροτικές περιοχές και τη συμβολή της γεωργίας ως μέσου στήριξης άλλων οικονομικών και πολιτιστικών δραστηριοτήτων.

Σε ό,τι αφορά την αγροτική ανάπτυξη, 31 δράσεις ολοκληρώθηκαν, συνεχίζονται ή έχουν προγραμματιστεί, με τη συμμετοχή 14 κρατών μελών συνολικά.

Στατιστικά μητρώα γεωργικών εκμεταλλεύσεων

Τα στατιστικά μητρώα των γεωργικών εκμεταλλεύσεων παρέχουν το πλαίσιο για τη συλλογή δεδομένων από γεωργικές εκμεταλλεύσεις. Προσφέρουν ένα δειγματοληπτικό πλαίσιο για τη διεξαγωγή στατιστικών ερευνών, χρησιμεύουν ως πηγή βασικών διοικητικών πληροφοριών για τις εκμεταλλεύσεις και μπορούν να συνδεθούν με άλλες πηγές δεδομένων. Τα μητρώα που τηρούνται σωστά μπορούν να παράσχουν επικαιροποιημένες πληροφορίες για τον αριθμό και τα είδη των γεωργικών εκμεταλλεύσεων και να μειώσουν το στατιστικό φόρτο που βαρύνει τους απαντώντες με την αξιοποίηση της σύνδεσης με υφιστάμενες συλλογές στοιχείων.

Οι 14 δράσεις που αναλήφθηκαν από τα κράτη μέλη στο πλαίσιο των σχεδίων δράσης TAPAS 2005 και 2006 αφορούσαν τα εξής:

(i) αναβάθμιση και αυτοματοποίηση των διαδικασιών επικαιροποίησης των μητρώων·

(ii) ανάπτυξη συνδέσμων με άλλες σχετικές πηγές δεδομένων όπως το μητρώο επιχειρήσεων και τα μητρώα ζώων, και

(iii) αναβάθμιση της ποιότητας και της κάλυψης των εθνικών μητρώων γεωργικών εκμεταλλεύσεων.

Έρευνες για τις μικρές μονάδες

Έξη κράτη μέλη συμμετείχαν στα σχέδια δράσης TAPAS 2005 και 2006 με σκοπό τη μελέτη της κάλυψης των μικρών γεωργικών εκμεταλλεύσεων. Οι εργασίες επικεντρώθηκαν στην εξέταση των διάφορων κατηγοριών και χαρακτηριστικών των μικρών γεωργικών εκμεταλλεύσεων που προήλθαν από διάφορες πηγές, καθώς και στον προσδιορισμό των ειδών των μικρών γεωργικών εκμεταλλεύσεων που πρέπει να καταχωριστούν στο εθνικό μητρώο γεωργικών εκμεταλλεύσεων.

Στατιστικές για τη διάρθρωση των γεωργικών εκμεταλλεύσεων

Το 2003, πριν την προσχώρηση στην Ευρωπαϊκή Ένωση, τα 10 μελλοντικά κράτη μέλη μελών πραγματοποίησαν έρευνα για τη διάρθρωση των γεωργικών εκμεταλλεύσεων, αλλά δεν είχαν την υποχρέωση να διαβιβάσουν τα μεμονωμένα στοιχεία στη Eurostat. Η δεύτερη φάση του σχεδίου δράσης TAPAS 2004 τους έδωσε τη δυνατότητα να προετοιμάσουν την εν λόγω διαβίβαση και να συγκεντρώσουν τις σχετικές στατιστικές. Επίσης, κατέστησε δυνατή τη μεθοδολογική εργασία και την εφαρμογή της κοινοτικής τυπολογίας των γεωργικών εκμεταλλεύσεων. Η έγκαιρη διαβίβαση και η ποιότητα των αποτελεσμάτων της έρευνας του 2005 για τη διάρθρωση των γεωργικών εκμεταλλεύσεων μπορεί να θεωρηθεί ως εποικοδομητικό αποτέλεσμα των δράσεων TAPAS.

Βιολογική γεωργία

Για το 2007 προγραμματίζονται άλλες 15 δράσεις για τη βιολογική γεωργία, οι οποίες καλύπτουν μεταξύ άλλων την κατάρτιση ή τη βελτίωση των στατιστικών για τη παραγωγή, την επεξεργασία και την κατανάλωση βιολογικών προϊόντων, καθώς και τους ισολογισμούς και τις τιμές τους.

Αξιολογηση

Η συζήτηση στο πλαίσιο της μόνιμης επιτροπής γεωργικών στατιστικών (SCAS) το Μάρτιο 2007 κατέληξε στα ακόλουθα συμπεράσματα:

- Οι περισσότερες από τις δράσεις που έχουν πλέον ολοκληρωθεί παρήγαγαν χρήσιμα αποτελέσματα.

- Σχεδόν όλα τα μέλη της SCAS επικρότησαν την ανταλλαγή εμπειριών μεταξύ των δικαιούχων των σχεδίων δράσης TAPAS, καθώς και τη μακροπρόθεσμη προοπτική των αναγκαίων στατιστικών εξελίξεων.

- Από την άλλη πλευρά, ορισμένα μέλη SCAS εξέφρασαν ανησυχίες για την αποτελεσματικότητα των TAPAS και αμφισβήτησαν κατά πόσο οι ενέργειες που υλοποιήθηκαν ήταν προς το συμφέρον της Κοινότητας. Ορισμένα κράτη μέλη τάσσονται κατά της παράτασης των TAPAS ή διατυπώνουν σοβαρές επιφυλάξεις.

- Επίσης, ο διοικητικός φόρτος (σε σχέση με την υπεργολαβία και τη νομοθεσία) θεωρήθηκε δυσανάλογος με το σχετικό προϋπολογισμό.

- Η δρομολόγηση μελετών μέσω των TAPAS επίσης θεωρήθηκε αρκετά αργή διαδικασία, καθώς απαιτεί περίπου ένα έτος περισσότερο σε σύγκριση με την κανονική πολιτική για τις επιδοτήσεις.

Η Επιτροπή είναι της γνώμης ότι θα εξακολουθήσει να ισχύει η ανάγκη να προσαρμοστεί το στατιστικό σύστημα στις νέες ανάγκες, καθώς και η ανάγκη της χρηματοδοτικής στήριξης των κρατών μελών για την εν λόγω προσαρμογή. Ωστόσο, η χρηματοδότηση των δράσεων μέσω των κανονικών επιδοτήσεων της ΕΕ θα μπορούσε να αποτελέσει αποτελεσματική εναλλακτική λύση αντί της διαδικασίας TAPAS.

ΠΑΡΑΡΤΗΜΑ 1

Κοινοτικές δαπάνες στο πλαίσιο των ετησίων σχεδίων δράσης (εγκεκριμένα ποσά και αναλήψεις υποχρεώσεων)

Ετήσια σχέδια δράσης | 2003–2007 | TAPAS 2003 | TAPAS 2004 Φάση I | TAPAS 2004 Φάση II | TAPAS 2005 | TAPAS 2006 | TAPAS 2007 |

Αριθμός δράσεων | 135 | 38 | 22 | 24 | 16 | 8 | 27 |

Γεωργο-περιβαλλοντικοί δείκτες | 731 400 711 400 26 δράσεις | 487 000 467 000 18 δράσεις | 244 400 244 400 8 δράσεις |

Περιβαλλοντικές πτυχές των γεωργικών οικονομικών λογαριασμών | 25 000 25 000 1 δράση | 25 000 25 000 1 δράση |

Στοιχεία για τα υλικά δεδομένα της ευρωπαϊκής γεωργίας | 740 125 702 369 37 δράσεις | 177 000 143 500 10 δράσεις | 206 979 206 970 7 δράσεις | 356146 351 889 20 δράσεις |

Αγροτική ανάπτυξη | 1 094 217 1 039 211 32 δράσεις | 285 500 230 500 9 δράσεις | 137 000 137 000 7 δράσεις | 211 520 211 514 4 δράσεις | 460 197 12 δράσεις |

Στατιστικές για τη διάρθρωση των γεωργικών εκμεταλλεύσεων | 113 850 113 850 4 δράσεις | 113 850 113 850 4 δράσεις |

Μητρώα γεωργικών εκμεταλλεύσεων | 1 818 849 1 818 849 14 δράσεις | 1 682 849 1 682 849 11 δράσεις | 136 000 136 000 3 δράσεις |

Μικρές μονάδες | 225 183 225 132 6 δράσεις | 215 183 215 132 5 δράσεις | 10 000 10 000 1 δράσεις |

Βιολογική γεωργία | 594 895 15 δράσεις | 594 895 15 δράσεις |

Σύνολο που έχει κατανεμηθεί Συνολικές αναλήψεις υποχρεώσεων Σε % | 5 343 519 5 230 706 97.9 % | 974 500 866 000 88.9 % | 588 379 588 379 100 % | 469 996 465 749 99.1 % | 1 898 032 1 897 981 100 % | 357 520 357 514 100 % | 1 055 092 1 055 092 100 % |

ΠΑΡΑΡΤΗΜΑ 2

TAPAS 2003–2007Αριθμός σχεδίων δράσης ανά τομέα εργασίας και κράτος μέλος

ΧΩΡΑ | Γεωργο-περιβαλλοντικοί δείκτες |Στοιχεία για τα υλικά δεδομένα της ευρωπαϊκής γεωργίας+ ΠΠΓ |Αγροτική ανάπτυξη |Στατιστικές για τη διάρθρωση των γεωργικών εκμεταλλεύσεων |Μητρώα γεωργικών εκμεταλλεύσεων |Μικρές μονάδες |Βιολογική γεωργία |Σύνολο | | BE | 2 |1 |4 |0 |0 |0 |1 | 8 | | CZ | 0 |2 |0 |0 |1 |0 |0 | 3 | | DK | 3 |4 |2 |0 |0 |1 |3 | 13 | | DE | 5 |1 |5 |0 |1 |0 |0 | 12 | | EE | 0 |2 |1 |1 |1 |0 |1 | 6 | | EL | 0 |0 |0 |0 |0 |0 |1 | 1 | | ES | 1 |2 |2 |0 |0 |0 |0 | 5 | | FR | 0 |0 |0 |0 |0 |0 |0 | 0 | | IE | 0 |0 |0 |0 |0 |0 |0 | 0 | | IT | 3 |4 |2 |0 |1 |0 |3 | 13 | | CY | 0 |0 |0 |0 |1 |0 |0 | 1 | | LV | 0 |2 |0 |0 |1 |1 |1 | 5 | | LT | 0 |2 |0 |0 |0 |1 |1 | 4 | | LU | 0 |0 |0 |0 |0 |0 |0 | 0 | | HU | 0 |2 |2 |0 |0 |1 |1 | 6 | | MT | 0 |2 |1 |0 |0 |0 |0 | 3 | | NL | 3 |0 |4 |0 |1 |0 |0 | 8 | | AT | 2 |3 |2 |0 |1 |0 |0 | 8 | | PL | 0 |0 |0 |1 |1 |0 |0 | 2 | | PT | 0 |2 |1 |0 |1 |0 |0 | 4 | | SI | 0 |1 |0 |1 |0 |1 |0 | 3 | | SK | 0 |2 |0 |1 |1 |1 |1 | 6 | | FI | 1 |5 |1 |0 |1 |0 |1 | 9 | | SE | 5 |1 |3 |0 |1 |0 |1 | 11 | | UK | 1 |0 |2 |0 |1 |0 |0 | 4 | | Σύνολο |26 |38 |32 |4 |14 |6 |15 |135 | |

ΠΑΡΑΡΤΗΜΑ 3

TAPAS 2003–2007Ποσά αναλήψεων υποχρεώσεων ανά τομέα εργασίας και κράτος μέλος

ΧΩΡΑ | Γεωργο-περιβαλλοντικοί δείκτες |Στοιχεία για τα υλικά δεδομένα της ευρωπαϊκής γεωργίας+ ΠΠΓ |Αγροτική ανάπτυξη |Στατιστικές για τη διάρθρωση των γεωργικών εκμεταλλεύσεων |Μητρώα γεωργικών εκμεταλλεύσεων |Μικρές μονάδες |Βιολογική γεωργία |Σύνολο |% | | BE | 90 000 |25 000 |160 548 |0 |0 |0 |37 627 | 313 175 | 5.9 | | CZ | 0 |40 000 |0 |0 |60 000 |0 |0 | 100 000 | 1.9 | | DK | 29 000 |72 000 |28 000 |0 |0 |10 000 |55 000 | 194 000 | 3.6 | | DE | 201 000 |20 000 |192 500 |0 |243 000 |0 |0 | 656 500 | 12.3 | | EE | 0 |29 700 |19 343 |13 950 |53 856 |0 |14 650 | 131 499 | 2.5 | | EL | 0 |0 |0 |0 |0 |0 |144 000 | 144 000 | 2.7 | | ES | 12 000 |73 729 |24 000 |0 |0 |0 |0 | 109 729 | 2.1 | | FR | 0 |0 |0 |0 |0 |0 |0 | 0 | 0.0 | | IE | 0 |0 |0 |0 |0 |0 |0 | 0 | 0.0 | | IT | 127 500 |126 000 |103 968 |0 |311 440 |0 |200 337 | 869 245 | 16.3 | | CY | 0 |0 |0 |0 |42 000 |0 |0 | 42 000 | 0.8 | | LV | 0 |21 096 |0 |0 |64 069 |18 083 |16 284 | 119 532 | 2.2 | | LT | 0 |14 000 |0 |0 |0 |9 000 |31 000 | 54 000 | 1.0 | | LU | 0 |0 |0 |0 |0 |0 |0 | 0 | 0.0 | | HU | 0 |30 500 |58 361 |0 |0 |29 700 |34 597 | 153 158 | 2.9 | | MT | 0 |28 600 |29 283 |0 |0 |0 |0 | 57 883 | 1.1 | | NL | 85 000 |0 |110 000 |0 |60 000 |0 |0 | 255 000 | 4.8 | | AT | 55 000 |43 500 |91 214 |0 |446 639 |0 |0 | 636 353 | 11.9 | | PL | 0 |0 |0 |54 000 |45 000 |0 |0 | 99 000 | 1.9 | | PT | 0 |33 500 |30 000 |0 |175 845 |0 |0 | 239 345 | 4.5 | | SI | 0 |11 250 |0 |9 900 |0 |113 400 |0 | 134 550 | 2.5 | | SK | 0 |38 000 |0 |36 000 |54 000 |45 000 |7 200 | 180 200 | 3.4 | | FI | 31 500 |138 250 |27 000 |0 |36 000 |0 |43 400 | 276 150 | 5.2 | | SE | 77 000 |20 000 |55 000 |0 |40 000 |0 |10 800 | 202 800 | 3.8 | | UK | 23 400 |0 |165 000 |0 |187 000 |0 |0 | 375 400 | 7.0 | | Σύνολο |731 400 |765 125 |1 094 217 |113 850 |1 818 849 |225 183 |594 895 |5 343 519 | 100.0 | | % |13.7 |14.3 |20.5 |2.1 |34.0 |4.2 |11.1 |100.0 | | |

ΠΑΡΑΡΤΗΜΑ 4

Κατάλογος δράσεων ανά τομέα εργασίας, έτος και κράτος μέλος

Υλικά δεδομένα της ευρωπαϊκής γεωργίας

Οι εν λόγω δράσεις αποτελούν συνέχεια αυτών που αναλήφθηκαν στο πλαίσιο των προηγούμενων σχεδίων (βλ. δεύτερη έκθεση προόδου, COM(2002) 79). Περιορίστηκαν στα ετήσια σχέδια για το 2003 και το 2004 (αμφότερες οι φάσεις I και II) και κάλυψαν τις ακόλουθες τριάντα επτά δράσεις:

2003

DK: Βελτίωση των ισοζυγίων κρεάτων

DK: Βελτίωση των ισοζυγίων ζωοτροφών

IT: Βελτίωση των ισοζυγίων ζωοτροφών

AT: Βελτίωση των ισοζυγίων ζωοτροφών

AT: Παραγωγή ανθέων και λαχανικών

AT: Βελτίωση των προβλέψεων οινοπαραγωγής

PT: Νέες μέθοδοι ερευνών για το ζωικό κεφάλαιο

PT: Παραγωγή ανθέων

FI: Προβλέψεις των εκτάσεων καλλιεργειών και της παραγωγής δημητριακών

SE: Διαδικτυακή συλλογή στοιχείων για τα δημητριακά

2004 Φάση I

DK: Στατιστικές οπωροκηπευτικών

ES: Παραγωγή οπωροκηπευτικών σε θερμοκήπια

ES: Χρησιμότητα στοιχείων που περιλαμβάνονται στο σύστημα SIMOGAN

FI: Στατιστικές φυτοκομίας

FI: Ηλεκτρονική διαβίβαση δεδομένων

FI: Συλλογή δεδομένων από δειγματοληπτικές έρευνες

FI: Βελτίωση των στατιστικών για το γάλα και τα γαλακτοκομικά προϊόντα

2004 Φάση II

CZ: Μηνιαίες στατιστικές για τα γαλακτοκομικά προϊόντα

CZ: Στατιστικές για την παραγωγή φρούτων

DK: Χρήση του μητρώου βοοειδών για τις στατιστικές ζωικού κεφαλαίου

DE: Χρήση του μητρώου βοοειδών για τον πληθυσμό βοοειδών

EE: Μηνιαίες στατιστικές για τα γαλακτοκομικά προϊόντα

EE: Πιλοτική έρευνα για τους δενδρώνες οπωροφόρων δένδρων

IT: Βελτίωση των στατιστικών για το κρέας πουλερικών

IT: Βελτίωση των στατιστικών για τις περιοχές δευτερογενούς παραγωγής λαχανικών

IT: Διοικητικές πηγές στατιστικών για τα βοοειδή και τα βουβάλια

LV: Στατιστικές για τα γαλακτοκομικά προϊόντα

LV: Στατιστικές για την παραγωγή οπωροκηπευτικών

LT: Μηνιαίες στατιστικές για τα γαλακτοκομικά προϊόντα

LT: Στατιστικές για την παραγωγή λαχανικών

HU: Μηνιαίες στατιστικές για τα γαλακτοκομικά προϊόντα

HU: Πιλοτική έρευνα για την παραγωγή λαχανικών

MT: Γάλα μικρών μηρυκαστικών

MT: Στατιστικές για την παραγωγή οπωροκηπευτικών

SI: Διοικητικές πηγές στατιστικών για το ζωικό κεφάλαιο

SK: Μηνιαίες στατιστικές για τα γαλακτοκομικά προϊόντα

SK: Στατιστικές για την παραγωγή οπωροκηπευτικών

.

Περιβαλλοντικές πτυχές των γεωργικών οικονομικών λογαριασμών

.

Η εν λόγω δράση αποτελεί συνέχεια αυτών που αναλήφθηκαν στο πλαίσιο των προηγούμενων σχεδίων (βλ. δεύτερη έκθεση προόδου, COM(2002) 79). Συνεχίστηκε στο πλαίσιο του ετησίου σχεδίου για το 2003:

2003

BE: Περιβαλλοντικές πτυχές των γεωργικών οικονομικών λογαριασμών

.

Γεωργοπεριβαλλοντικοί δείκτες

Οι εν λόγω δράσεις αποτελούν συνέχεια αυτών που αναλήφθηκαν στο πλαίσιο των προηγούμενων σχεδίων (βλ. δεύτερη έκθεση προόδου, COM(2002) 79). Συνεχίστηκαν στο πλαίσιο των ετησίων σχεδίων για το 2003 και το 2004 (φάση I) και κάλυψαν τις ακόλουθες είκοσι έξη δράσεις:

2003

BE: Ανάπτυξη γεωργοπεριβαλλοντικών δεικτών

DK: Αντιστοιχία μεταβλητών στο πλαίσιο της πρώτης έρευνας για τη χρήση παρασιτοκτόνων

DE: Βιοποικιλότητα στα γεωργικά τοπία

DE: Οργανικά λιπάσματα

ES: Ανάπτυξη εδαφικών δεικτών

IT: Ανάλυση των απαιτήσεων και της διαθεσιμότητας δεδομένων για τους γεωργοπεριβαλλοντικούς δείκτες

IT: Χρήση παρασιτοκτόνων και λιπασμάτων σε οπωρώνες

NL: Χρήση ανανεώσιμης ενέργειας στη γεωργία

NL: Βιολογική γεωργία και αγορά, τιμές βιολογικών προϊόντων

NL: Συλλογή και ανάλυση των στατιστικών για τη χρήση παρασιτοκτόνων

AT: Εναρμόνιση των ΓΠΔ και των ΔΒΑ

AT: Συλλογή και αξιολόγηση των στατιστικών για τη χρήση παρασιτοκτόνων στη γεωργία και τη δασοκομία

FI: Ανάπτυξη συστήματος στατιστικών ΓΠΔ

SE: Κατανάλωση ενέργειας για τη γεωργία

SE: Γεωργική διαφοροποίηση

SE: Γεωργική περιθωριοποίηση

SE: Γεωργικές εκτάσεις σε προστατευόμενες περιοχές

SE: Ανάπτυξη στατιστικών για τις ποσότητες δραστικών ουσιών που χρησιμοποιούνται σε διάφορες καλλιέργειες

2004 Φάση I

BE: Γεωργοπεριβαλλοντικοί δείκτες αριθ. 9, 10 και 11

DK: Έρευνα για τις πηγές ενέργειες που χρησιμοποιούνται στο γεωργικό τομέα

DK: Έρευνα για την εμφανή αναντιστοιχία των δεδομένων χρήσης παρασιτοκτόνων με τα δεδομένα συνολικών πωλήσεων

DE: Γεωργοπεριβαλλοντικοί δείκτες αριθ. 26 και 28

DE: Διαχείριση της χρήσης λιπασμάτων

DE: Χρήση παρασιτοκτόνων στην αμπελοκαλλιέργεια

IT: Βελτιωμένες στατιστικές για τα υπολείμματα παρασιτοκτόνων στα τρόφιμα

UK: Ανάπτυξη και επικύρωση δείκτη για τη βελτίωση των γεωργικών πρακτικών

Αγροτική ανάπτυξη

Οι εν λόγω δράσεις αποτελούν συνέχεια αυτών που αναλήφθηκαν στο πλαίσιο των προηγούμενων σχεδίων (βλ. δεύτερη έκθεση προόδου, COM(2002) 79). Συνεχίστηκαν στο πλαίσιο των ετησίων σχεδίων για το 2003 και το 2004 (φάση I) και κάλυψαν τις ακόλουθες τριάντα δύο δράσεις:

2003

BE: Δραστηριότητες εκμεταλλεύσεων με μειωμένη γεωργική παραγωγή

DE: Μεθοδολογικές πτυχές της πολυλειτουργικότητας

DE: Οικονομικοί λογαριασμοί για τη δασοκομία

IT: Πολυλειτουργικότητα γεωργικών εκμεταλλεύσεων

NL: Αγροτική ανάπτυξη, δραστηριότητες αναψυχής στις γεωργικές εκμεταλλεύσεις

AT: Περιφερειακοί γεωργικοί οικονομικοί λογαριασμοί

PT: Δείκτες αγροτικής ανάπτυξης

FI: Δημιουργία βάσης στατιστικών στοιχείων για την αγροτική ανάπτυξη

UK: Μελέτη της αγροτικής ανάπτυξης και της γεωργικής δραστηριότητας

2004 Φάση I

BE: Βελτίωση της εδαφικής κατανομής των στοιχείων

ES: Πηγές και μέθοδοι απόκτησης στοιχείων για την ενδιάμεση κατανάλωση

ES: Κατανάλωση ζωοτροφών από τα ζώα

NL: Σημασία του αγροτουρισμού

NL: Προστασία της αγροτικής φύσης και του τοπίου από τους γεωργούς

SE: Βελτίωση της κατανομής σε αγροτικές και αστικές περιοχές

SE: Βελτίωση του δικτύου γεωργικής λογιστικής πληροφόρησης (FADN) ως προς την αγροτική ανάπτυξη

2006

BE: Δείκτες ανταγωνιστικότητας και γεωργοπεριβαλλοντικοί δείκτες

DE: Αξιολόγηση των μέτρων των αξόνων 1 και 2 του αναθεωρημένου κανονισμού για την αγροτική ανάπτυξη

HU: Ανάπτυξη νέων δεικτών

AT: Περιγραφή αγροτικών περιοχών και ανάπτυξή τους: υποδομή γεωδεδομένων

2007

BE: Ισοζύγιο θρεπτικών ουσιών για το άζωτο

DK: Ισοζύγια θρεπτικών ουσιών σε περιφερειακό επίπεδο

DK: Πρόβλεψη τιμών γεωργικών εκτάσεων

DE: Εκτίμηση αναξιοποίητης ανάπτυξης των δασών

DE: Ισοζύγια θρεπτικών ουσιών βάσει κλίμακας

EE: Ισοζύγια θρεπτικών ουσιών

IT: Αγροτικές περιοχές και πρόσβαση στο διαδίκτυο

HU: Εθνικά και περιφερειακά ισοζύγια αζώτου και φωσφόρου

MT: Εθνικό και περιφερειακό ισοζύγιο αζώτου

NL: Περιφερειακά ισοζύγια ορυκτών

SE: Περιφερειακά ισοζύγια θρεπτικών ουσιών, μέθοδος Eurostat/ΟΟΣΑ

UK: Περιφερειακά ισοζύγια θρεπτικών ουσιών, εκτιμήσεις εδάφους

Στατιστικές για τη διάρθρωση των γεωργικών εκμεταλλεύσεων

Οι εν λόγω δράσεις περιορίστηκαν στο σχέδιο δράσης 2004 (φάση II) και κάλυψαν τις ακόλουθες 4 δράσεις:

2004 Φάση II

EE: Επεξεργασία και επικύρωση των μεμονωμένων στοιχείων από την έρευνα 2003

PL: Ανάπτυξη των τυπικών ακαθάριστων κερδών "2002"

SI: Ανάπτυξη των τυπικών ακαθάριστων κερδών "2000"

SK: Ανάπτυξη των τυπικών ακαθάριστων κερδών "2002"

Στατιστικά μητρώα γεωργικών εκμεταλλεύσεων

Οι εν λόγω δράσεις εγκαινιάστηκαν στο πλαίσιο του σχεδίου δράσης 2005, συνεχίστηκαν το 2006 και κάλυψαν τις ακόλουθες δέκα τέσσερις δράσεις:

2005

CZ: Επικαιροποίηση του μητρώου γεωργικών εκμεταλλεύσεων από πηγές διοικητικών δεδομένων

DE: Ενσωμάτωση του μητρώου επιχειρηματικών γεωργικών εκμεταλλεύσεων στο εθνικό μητρώο επιχειρήσεων και στην ΚΓΠ

EE: Έρευνα για τις αλλαγές της δραστηριότητας των εκμεταλλεύσεων μετά την απογραφή των γεωργικών εκμεταλλεύσεων 2001

IT: Δρομολόγηση του στατιστικού μητρώου γεωργικών εκμεταλλεύσεων και επικαιροποίηση των μεθοδολογιών

CY: Επικαιροποίηση του μητρώου γεωργικών εκμεταλλεύσεων

LV: Βελτίωση της ποιότητας του μητρώου γεωργικών εκμεταλλεύσεων

AT: Νέος σχεδιασμός μητρώου γεωργικών εκμεταλλεύσεων και επιχειρήσεων για τη γεωργία και τη δασοκομία

PL: Επικαιροποίηση του μητρώου γεωργικών εκμεταλλεύσεων

PT: Επικαιροποίηση της βάσης γεωργικού δείγματος

SK: Βελτίωση και επικαιροποίηση του στατιστικού μητρώου γεωργικών εκμεταλλεύσεων

UK: Ανάπτυξη και τήρηση του στατιστικού μητρώου γεωργικών εκμεταλλεύσεων

2006

NL: Σύνδεση του μητρώου γεωργικών εκμεταλλεύσεων με το μητρώο επιχειρήσεων

FI: Συντονισμός των γεωργικών και των φυτοκομικών μητρώων με το μητρώο επιχειρήσεων

SE: Σύγκριση μεταξύ του μητρώου επιχειρήσεων και του γεωργικού μητρώου

Έρευνες για τις μικρές γεωργικές εκμεταλλεύσεις (έρευνες για τις μικρές μονάδες)

Οι εν λόγω δράσεις εγκαινιάστηκαν στο πλαίσιο του σχεδίου δράσης 2005, συνεχίστηκαν το 2006 και κάλυψαν τις ακόλουθες έξη δράσεις:

2005

LV: Δειγματοληπτική έρευνα για τις μικρές μονάδες

LT: Βελτίωση των στατιστικών για τις μικρές στατιστικές μονάδες

HU: Μικρές μονάδες στη γεωργία

SI: Κάλυψη μικρών στατιστικών μονάδων στη γεωργία

SK: Έρευνα για τις μικρές μονάδες

2006

DK: Μικρές γεωργικές μονάδες

Βιολογική γεωργία

Ο εν λόγω κλάδος εισήχθη με το σχέδιο δράσης 2007 και προγραμματίζονται οι ακόλουθες δεκαπέντε δράσεις:

2007

BE: Παραγωγή, επεξεργασία, κατανάλωση, ισοζύγιο βιολογικών προϊόντων

DK: Βιολογική παραγωγή ζώων

DK: Άμεση πώληση παραγωγής βιολογικών καλλιεργειών

DK: Εκτίμηση παραγωγής βιολογικών καλλιεργειών

EE: Βιολογική παραγωγή προϊόντων ζωικής προέλευσης

GR: Ενσωμάτωση και αξιολόγηση των στοιχείων βιολογικής παραγωγής από διάφορες πηγές

IT: Τιμές χονδρικής για τα βιολογικά προϊόντα

IT: Τιμές καταναλωτή για τα βιολογικά προϊόντα

IT: Διάρθρωση, δραστηριότητες, γεωργικές πρακτικές για τη βιολογική γεωργία, πολυτομεακό πλαίσιο

LV: Σύστημα συγκέντρωσης στοιχείων για τη βιολογική γεωργία

LT: Βιολογική παραγωγή γεωργικών προϊόντων

HU: Βιολογική παραγωγή, εμπόριο και κατανάλωση

SK: Καλλιέργεια βιολογικών προϊόντων· παραγωγή, πώληση και κατανάλωση βιολογικών προϊόντων

FI: Βιολογικά δημητριακά στην τροφική αλυσίδα

SE: Στοιχεία για τα βιολογικά προϊόντα

[1] ΕΕ L 162 της 1.7.1996, σ. 14. Απόφαση όπως τροποποιήθηκε τελευταία με την απόφαση αριθ. 787/2004/ΕΚ του Ευρωπαϊκού Κοινοβουλίου και του Συμβουλίου (ΕΕ L 138 της 30.4.2004, σ. 12).

[2] T echnical A ction P lan for A gricultural S tatistics - TAPAS (Σχέδιο τεχνικής δράσης για τις γεωργικές στατιστικές)

[3] ΕΕ L 110 της 3.5.2003, σ. 15.

[4] ΕΕ L 114 της 21.4.2004, σ. 32.

[5] ΕΕ L 291 της 14.9.2004, σ. 14.

[6] ΕΕ L 65 της 11.3.2005, σ. 30.

[7] ΕΕ L 51 της 22.2.2006, σ. 19.

[8] ΕΕ L 35 της 8.2.2007, σ. 18.

[9] COM(2006) 778 τελικό της 11.12.2006. Σχετ.: 2006/0258 (COD).